ეკატერინი საკელაროპულუ

ეკატერინი საკელაროპულუ (, დ. 30 მესი, 1956, თესალონიკი) — ბერძენი მოსამართალე დო საბერძნეთიშ სახენწჷფო სხნუნუშ (უჟინაში ადმინისტრაციული სასამართალოშ) მაჟირა ოსური დუდმახვენჯი. საბერძნეთიშ გიშაგორილი პრეზიდენტი. ახალ პოსტის დიკენს 2020 წანაშ 13 მელახის.

2020 წანაშ 15 ღურთუთას, ქიანაშ პრემიერ-მინისტრ კირაკოს მიცოტაკისიქ თიში კანდიდატურა წჷმარინუ პრეზიდენტიშ პოსტიშა. 2020 წანაშ 22 ღურთუთას, ხონარეფიშ უმენტაშობათ გეგშაგორეს ქიანაშ პრეზიდენტო დო საბერძნეთიშ ისტორიას მაართა ოსური პრეზიდენტო გჷნირთჷსაბერძნეთს ისტორიაში პირველი ქალი პრეზიდენტი ჰყავს საბერძნეთს პირველი ქალი პრეზიდენტი ჰყავს.

 ბიოგრაფია 
ეკატერინი საკელაროპულუქ დებადჷ ნოღა თესალონიკის. თიშ ფანია წჷმოულობათ ნოღა სტავროპულიშე რდჷ, ქსანთიშ პრეფექტურაშე. საკელაროპულუქ გურაფულენდჷ ათენიშ უნივერსიტეტიშ სამართალიშ ფაკულტეტის. 1980-იანი წანეფიშ შქა პერიოდის, ეკატერინიქ სახენწჷფო სხუნუშ მაკათურო გჷნირთჷ დო 2000 წანას ელმაჩამალო ქჷდარინეს. 2015 წანას თინა სახენწჷფო სხნუნუშ ვიცე-პრეზიდენტო გჷნირთჷ, 2018 წანაშ გჷმათუთას — ართხონარო გეგშაგორეშ სახენწჷფო სხუნუშ პრეზიდენტო.

ეკატერინი საკელაროპულუ სახენწჷფოშ სხნუნუშ მოქიმინჯე მოსამართალეეფიშ ასოციაციაშ მაკათურირდჷ. თის შხვადოშხვა ბორჯის იურიდიულ ასოციაციას უკებუდჷ გენერალური მელამოსეშ (1985-1986 წწ.), ვიცე-პრეზიდენტიშ (2006-2008 წწ.) დო პრეზიდენტიშ (1993-1995 და 2000-2001 წწ.) პოსტეფი.

ეკატერინი საკელაროპულუ რეგულარულო ჭარუნდჷ სტატიეფს ომენცარე ჟურნალეფს. თაშნეშე ოკათუდჷ წინგიშ „ფინანსური კრიზისი დო ელმოლიშ თხილუაშ სახენწჷფო სხუნუშ პრეცედენტულ სამართალს“ ჭარუას.

2020 წანაშ 22 ღურთუთას, საბერძნეთიშ 300-კოჩიან პარლამენტიქ 261 ხონარით გეგშაგორჷ ქიანაშ პრეზიდენტო.

 პიჯული რინა 
საკელაროპულუ ცხოვრენს მუში პარტნიორწკჷმა, ადვოკატ პავლოს კოცონიწკჷმა. ჸუნს ართი სქუა კინოხიან გურგინუაშე.

 სქოლიო  

კატეგორია:ბერძენი იურისტეფი
კატეგორია:ბერძენი მოსამართალეეფი
კატეგორია:საბერძნეთიშ პრეზიდენტეფი